
Grozījumi Imigrācijas likumā
Izdarīt Imigrācijas likumā ((Latvijas Republikas Saeimas un Ministru Kabineta Ziņotājs, 2002, 24. nr.; 2003, 16. nr.; 2004, 10. nr.; 2005, 14. nr.; 2006, 1., 5., 9. nr.; 2007, 5., 15. nr.; 2008, 3., 13. nr.; 2009, 8. nr.; Latvijas Vēstnesis, 2010, 74. nr.; 2011, 19., 93. nr.; 2013, 250. nr.; 2014, 98., 108. nr.; 2016, 123. nr.; 2017, 36., 242. nr.; 2018, 132. nr.; 2019, 123.nr.; 2021, 176A.nr.; 2022, 49., 70A, 115.nr.) šādus grozījumus:
1. 24. pantā: 
izslēgt pirmās daļas 8.punktu;
izslēgt ceturto daļu.
2. Pārejas noteikumu 54.punktā:
svītrot punkta ievaddaļā vārdu "pirmreizējo";
papildināt ar 11. un 12.punktu šādā redakcijā: 
"11) uz laiku, kas nepārsniedz vienu gadu, ja ārzemniekam ir tiesības pieprasīt pastāvīgās uzturēšanās atļauju vai Eiropas Savienības pastāvīgā iedzīvotāja statusu Latvijas Republikā, bet viņš nav apguvis valsts valodu;
12) uz deviņiem mēnešiem pēc pētniecības projekta vai studiju pabeigšanas, ja ārzemnieks pabeidzis sadarbību pētniecības projekta ietvaros Latvijas Republikā vai apguvis pilna laika maģistra vai doktora studiju programmu un ieguvis valsts atzītu augstākās izglītības diplomu par šīs studiju programmas apguvi, un iesniedzis uzturēšanās atļaujas pieprasījumu ne vēlāk kā trīs mēnešus pēc tam, kad beidzies saistībā ar studijām vai dalību pētniecības projektā izsniegtās termiņuzturēšanās atļaujas termiņš;
13) uz laiku, kas nepārsniedz vienu gadu, ja ārzemniekam bija piešķirtas tiesības uz nodarbinātību Latvijas Republikā, viņš vismaz pēdējos trīs mēnešus pirms atkārtotās termiņuzturēšanās atļaujas pieprasīšanas bijis nodarbināts Latvijas Republikā un par viņu šajā periodā veikti iedzīvotāju ienākuma nodokļa maksājumi un, pieprasot atkārtotu termiņuzturēšanās atļauju, ārzemnieks turpina īstenot piešķirtās tiesības uz nodarbinātību.".
3. Izslēgt Pārejas noteikumu 55.punktu.
4. Izslēgt Pārejas noteikumu 57.punktā vārdus "likumā "Par nodokļiem un nodevām" un".
5. Papildināt Pārejas noteikumus ar 58. un 59. punktu šādā redakcijā:
"58. Ārzemnieks, kas ir bijis Latvijas pilsonis vai Latvijas nepilsonis un saņēmis pastāvīgās uzturēšanās atļauju saskaņā ar Imigrācijas likuma 24.panta pirmās daļas 8.punktu atbilstoši Imigrācijas likuma 2022.gada 29.jūnija redakcijai, reģistrējot pastāvīgās uzturēšanās atļauju, iesniedz apliecinājumu par valsts valodas apguvi atbilstoši Imigrācijas likuma 24.panta piektajā daļā noteiktajam. Šo nosacījumu piemēro uzturēšanās atļaujas reģistrēšanas pieteikumiem, kas iesniegti, sākot no 2023.gada 1.septembra. Ja ārzemnieks neiesniedz apliecinājumu par valsts valodas apguvi, pastāvīgās uzturēšanās atļauju anulē un izsniedz termiņuzturēšanās atļauju uz laiku, kas nepārsniedz vienu gadu, atbilstoši Pārejas noteikumu 54.punkta 11.apakšpunktā noteiktajam.
59. Dokumentus uzturēšanās atļaujas pieprasīšanai, kas pārstāvniecībā vai Pārvaldē saņemti līdz dienai, kad stājas spēkā grozījumi šā likuma 24.pantā un Pārejas noteikumu 54.punktā, izskata atbilstoši Imigrācijas likuma 2022.gada 29.jūnija redakcijai.".
 
Likums stājas spēkā nākamajā dienā pēc tā izsludināšanas.

